32004R1486
L 273/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EO) № 1486/2004 НА КОМИСИЯТА
от 20 август 2004 година
за допълнение на приложението към Регламент (ЕО) № 2400/96 относно вписването на някои означения в „Регистъра на защитените наименования за произход и защитените географски указания“ („Farinheira de Estremoz e Borba“, „Domfront“, „Kiwi Latina“, „Valle del Belice“ и „Noix du Périgord“)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2081/92 на Съвета от 14 юли 1992 г. относно защитата на географските указания и наименованията за произход на селскостопанските и хранителни продукти (1), и по-специално член 6, параграфи 3 и 4 от него,
като има предвид, че:
(1)
Съгласно член 5 от Регламент (ЕИО) № 2081/92 Португалия е изпратила на Комисията заявление за регистрация на означението „Farinheira de Estremoz e Borba“ като географско указание, Италия е изпратила на Комисията заявление за регистрация на означението „Kiwi Latina“ като географско указание, както и заявление за регистрация на означението „Valle del Belice“ като наименование за произход, и Франция е изпратила на Комисията заявление за регистрация на означенията „Domfront“ и „Noix du Périgord“ като наименования за произход.
(2)
В съответствие с член 6, параграф 1 от същия регламент беше преценено, че заявленията отговарят на изискванията, заложени в същия регламент, и по-специално съдържат цялата необходима информация, която се изисква в съответствие с член 4 от същия регламент.
(3)
До Комисията не са били адресирани официално изразени възражения по смисъла на член 7 от Регламент (ЕИО) № 2081/92 след публикуването в Официален вестник на Европейския съюз (2) на включените в приложението към настоящия регламент означения.
(4)
Следователно означенията отговарят на условията за включване в „Регистър на защитените наименования за произход и защитените географски указания“ и могат да бъдат защитени на общностно равнище като географски указания или като наименования за произход.
(5)
Приложението към настоящия регламент допълва приложението към Регламент (ЕО) № 2400/96 на Комисията (3),
ПРИЕ НАСТОЯЩИЯ РЕГЛАМЕНТ:
Член 1
Означенията, включени в приложението към настоящия регламент, се добавят в приложението към Регламент (ЕО) № 2400/96 и се въвеждат като защитени географски указания (ЗГУ) или защитени наименования за произход (ЗНП) в „Регистър на защитените наименования за произход и защитените географски указания“, предвиден в член 6, параграф 3 от Регламент (ЕИО) № 2081/92.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 август 2004 година.